તરુણભાઇના ભાઇ હિતેશભાઇના જણાવ્યા મુજબ ગત રાત્રે ૮-૦૦ વાગ્યે તેઓને વાતચીત થઇ હતી. પરિસ્થિતિ હજુ પણ ખરાબ હોવાથી તેઓને શ્રીનગર સુધી જવા દેવામાં આવતા નથી. તેઓની સાથે આણંદ, વડોદરા, અમદાવાદના સેટેલાઇટ, બાપુનગર વગેરે વિસ્તારના ગુજરાતીઓ ટેન્ટમાં રહે છે. દિવસ દરમિયાન ફૂડ પેકેટ પણ આર્મી અથવા પોલીસ લેવા જઇ શકતી નથી. જેના કારણે માત્ર ફ્રૂટ પર જ ચલાવવું પડે છે. તમામ બસમાં જે પણ નાસ્તો અથવા જમવા બનાવવાનું લઇને આવ્યા છીએ તેના પર હાલ આશરો લઇ રહ્યા છે.